polyglot-tagger/wikipedia-language-snippets-filtered huggingface dataset:
వెంగాయిన్ మైదాన్ అఖిలన్ రాసిన ప్రసిద్ధ రచనలలో ఒకటి. దీనిని ప్రపంచవ్యాప్తంగా వేలాది తమిళులు చదివారు. ఈ చారిత్రక కల్పనలో చోళ రాజవంశం చరిత్ర సంగ్రహంగా రాయబడింది. ఈ పుస్తకాన్ని రంగస్థలంపై దివంగత సినిమా నటుడు శివాజీ గణేషన్ నాటకీయపరిచాడు. ఇది భారీ విజయాన్ని సాధించింది.
అతను 1922 జూన్ 27న పుదుక్కోటి జిల్లాలోని పెరుంగలూల్ గ్రామంలో జన్మించాడు. పుదుక్కోటై సమీపంలోని పెరుంగళూరు గ్రామంలో తన బాల్యాన్ని గడిపాడు. అతని తండ్రి వైతియ లింగం పిళ్ళై అకౌంట్ అధికారిగా పనిచేసేవాడు. అఖిలన్ అతని ఏకైక కుమారుడు. అతని తన తండ్రిని ఎంతో ఆరాధించేవాడు. దురదృష్టవశాత్తు అతని తండ్రీ కోల్పోయాడు. కానీ అతని తల్లి అమీర్థమ్మల్ ప్రేమగల, సృజనాత్మకత కలిగిన మహిళ కావడంతో తన కుమారుని ఒక రచయితగా మలచుకుంది.
అఖిలన్ తన పాఠశాల రోజుల్లో గాంధేయ తత్వశాస్త్రం ద్వారా ఆకర్షితుడయ్యాడు. స్వాతంత్ర్య సంగ్రామంలో చేరడానికి పుడుకోటాయ్‌లో తన కళాశాల విద్యను నిలిపివేసాడు. భారత దేశానికి స్వాతంత్ర్యం సిద్ధించిన తరువాత అతను రైల్వే మెయిల్ సర్వీసులో చేరాడు. తరువాత అతను లో చేరాడు. తరువాత అతను పూర్తి స్థాయి రచయితగా మారాడు. అతని కథలు ఎక్కువగా చిన్న పత్రికలలో ప్రచురించబడ్డాయి.
అఖిలన్ రచయిత "అఖిలాండం" యొక్క కలం పేరు. అతను వాస్తవికమైన రచనాశైలి ద్వారా తమిళ రచయిత. అతను స్వాతంత్ర్య సమరయోధుడు, నవలాకారుడు, చిన్నకథల రచయిత, పాత్రికేయుడు, యాత్రాచరిత్రకారుడు, నాటకకర్త, సినీ స్క్రిప్ట్ రచయిత, వక్త, విమర్శకుడు, బాలసాహిత్యకారుడు.
ప్రముఖ పారిశ్రామిక వేత్త విజయ్ మాల్య యాజమాన్యంలో కింగ్ ఫిషర్ ఎయిర్ లైన్స్ 2003లో ప్రారంభించబడింది. దీనికి మాతృ సంస్థ అయిన యునైటెడ్ బ్రేవరీస్ గ్రూపు నుంచి ఇది ఏర్పాటైంది. తన వాణిజ్య కార్యకలాపాలను కొత్తగా కొన్న నాలుగు ఎయిర్ బస్ 320-200 లతో మే 9, 2005 నుంచి ప్రారంభించింది. తొలి విమానం ముంబయి నుంచి ఢిల్లీ వరకు నడిచింది. తన అంతర్జాతీయ కార్యకలాపాలను సెప్టంబరు 3, 2008 లో బెంగళూరు నుంచి లండన్ కు ప్రారంభించింది. ఏది ఏమైనప్పటికీ ఈ సంస్థ కాల క్రమంలో అనేక ఆర్థిక ఇబ్బందులకు గురైంది. అక్టోబరు 20, 2102 నాడు ఈ సంస్థకు సంబంధించిన విమాన ధ్రువీకరణ ను సస్పెండ్ చేస్తూ డి.జి.సి.ఎ. ఉత్తర్వులు జారీ చేసింది. అప్పటి ననుంచి ఎయిర్ లైన్ సంస్థ తన కార్యాకలాపాలను ఆపివేసింది. ఆతర్వాత డి.జి.సి.ఎ.కు సరైన వివరణ ఇవ్వడంలో సంస్థ విఫలమైంది. దీంతో. ఫిబ్రవరి 2013లో దేశీయ, అంతర్జాతీయ విమానాలను నడిపడానికి అనుమతి నిరాకరిస్తూ భారత ప్రభుత్వం ప్రకటన చేసింది. సంస్థ సి.ఈ.ఓ. ఫిబ్రవరి 17, 2014న వైదొలిగారు.
కింగ్ ఫిషర్ ఎయిర్ లైన్స్ లిమిటెడ్ భారత్ ఆధారంగా పనిచేసిన ఓ ఎయిర్ లైన్ సముదాయం. ముంబయిలోని అంధేరీ ప్రాంతంలో దీని ప్రధాన కార్యాలయం ఉండేది. అదేవిధంగా రిజిష్టర్డ్ కార్యాలయం బెంగళూరులోని యు.బి.సిటీలో ఉండేది. ఇందులో చవక ధరల విమాన సంస్థ అయిన కింగ్ ఫిషర్ రెడ్ కు 50 శాతం వాటా ఉండేది. 2011 వరకు కూడా కింగ్ ఫిషర్ ఎయిర్ లైన్స్ భారతదేశంలో రెండో అతి పెద్ద దేశీయ విమాన మార్కెట్లో వాటా కలిగి ఉండేది. ఆర్థిక ఇబ్బందుల కారణంగా ఈ సంస్థను తర్వాత మూసివేశారు.
కింగ్ ఫిషర్ ఎయిర్ లైన్స్ కార్యకలాపాలను రద్దు చేసేనాటికి మొత్తం దేశీయంగా 25 గమ్య స్థానాలకు విమానాలు నడిచేవి. అదేవిధగా అంతర్జాతీయ విమానాలను కూడా 10, ఏప్రిల్ 2012 నుంచి రద్దు చేశారు.
ఉత్తరాల రవాణాకు డెబ్యూమార్చే బాధ్యత వహించాడు. ఈ ఉద్యోగంలో అతను విప్లవం కోసం ఉత్తరాలను అక్రమంగా రవాణా చేసేవాడు. అతను 1943 వేసవి కాలం నుండి ఫ్రెంచ్ తపాలా సేవలో ఒక రహస్య సంస్థ అయిన యాక్షన్-పిటిటి యొక్క సిబ్బందిలో ఉన్నాడు. దాని జాతీయ నాయకుడు ఎర్నెస్ట్ ప్రువోస్ట్‌తో కలిసి పనిచేశాడు. సిమోన్ మిచెల్-లెవీ ఆధ్వర్యంలో లండన్‌తో పోస్టల్ కమ్యూనికేషన్లను స్థాపించబడింది. నవంబర్ 1943 లో మిచెల్-లెవీని అరెస్టు చేసినప్పుడు, డెబియుమార్చ్ యాక్షన్-పిటిటి అధిపతిగా బాధ్యతలు స్వీకరించాడు. ఫ్రాన్స్ అంతటా పర్యటిస్తూ అతను విప్లవం నెట్‌వర్క్‌లను సృష్టించాడు. శత్రువుల టెలికమ్యూనికేషన్ల విధ్వంసానికి పాల్పడ్డాడు (పోటార్డ్ & వయొలెట్ కు ప్రణాళికలు, డి-డేకి ముందు టెలిఫోన్ కేబుళ్లను కత్తిరించడం). అదనంగా అతను జోసెఫ్ డార్నాండ్, మిలిస్ ఉపయోగించిన మూడు రహస్య సంకేతాల కోడ్‌బుక్‌లను సేకరించగలిగాడు. పారిస్‌లోని సెంట్రల్ టెలిగ్రాఫ్ కార్యాలయం నుండి పొందిన టెలిగ్రామ్‌ల కాపీలను అర్థంచేసుకోవడానికి ఉపయోగించాడు. అర్థాన్ని విడదీసిన గ్రంథాలు మిత్రరాజ్యాల ఇంటెలిజెన్స్‌కు పంపించబడ్డాయి.
అతను 1944 ఆగష్టు 3 న గారే మోంట్‌పార్నాస్సే వద్ద అతనిని అరెస్టు చేసారు. రూ డెస్ సాస్సేస్ వద్ద గెస్టపో అతనిని కఠినంగా విచారణ చేసాడు. అతను కొట్టడంతో కింద స్పృహ కోల్పోయాడు కాని ఎవరి పేర్లు వెల్లడించలేదు; తరువాత అతన్ని ఫ్రెస్నెస్ జైలులో ఉంచారు. 1947 ఆగస్టు 15 న పాంటిన్ నుండి బుచెన్‌వాల్డ్‌కు రైలులో రవాణా చేయబడిన ఖైదీలలో అతను ఉన్నాడు. ఈ ఫ్రెస్నెస్ ఖైదీలను "77,000" అని పిలుస్తారు. అతనిని వి -1 ఫ్లయింగ్ బాంబులు, వి -2 రాకెట్లను ఉత్పత్తి చేసిన మిట్టెల్‌బా డోరా యొక్క ఫ్యాక్టరీకి తరలించి ఎలక్ట్రికల్ ఇంజనీర్‌గా నియమించారు. అతను వి -1 తయారీలో పనిచేశాడు. టన్నెల్ అసెంబ్లీ విభాగంలో జైళ్ల నిర్వహణాధికారి అయిన మారిస్ నాగెలే ఫ్రాన్స్‌లో విప్లవోద్యమం వివరాలను వివరించడం ద్వారా డెబియుమార్చ్ యొక్క నమ్మకాన్ని పొందాడు. వాస్తవానికి నాగేల్ తన బహిష్కరణకు ముందు గెస్టపో యొక్క ఏజెంట్.
నవంబర్ 3-4, 1944 రాత్రి డెబౌమార్చే ఇతరులతో అరెస్టు చేయబడ్డాడు. వారిని నీడెర్సాచ్‌వెర్ఫెన్ ఎస్డి ప్రధాన కార్యాలయానికి తీసుకెళ్లారు. నవంబర్ 11, 1944 న డెబ్యూమార్చే మరణశిక్ష విధించబడింది. కాని శిక్ష అమలు కాలేదు. బదులుగా నాజీ వ్యతిరేక కుట్రకు పాల్పడినట్లు ఆరోపణలు ఎదుర్కొంటున్న డెబ్యూమార్చ్‌ను ఏకాంత నిర్బంధంలో ఉంచారు. ఏప్రిల్ 1945 లో అతన్ని బెర్గెన్-బెల్సెన్‌కు తరలించారు. అక్కడ 15 ఏప్రిల్ 1945 న మిత్రరాజ్యాల దళాల ముందు విముక్తి పొందాడు. తరువాత అతనిని ఫ్రాన్స్‌కు తిరిగి పంపించారు.
యుద్ధం తరువాత, అతను అసెంబ్లీ కన్సల్టేటివ్ నిబంధనలో సభ్యుడయ్యాడు. తో అనేక అధిక పరిపాలనా విధులలో పని చేసాడు. అతను యూనియన్ నేషనల్ డెస్ అసోసియేషన్స్ డి డెపోర్ట్స్, ఇంటర్న్‌స్, ఫ్యామిలీస్ డి డిస్పారస్ అధ్యక్షుడిగా పనిచేశాడు. అతను మార్చి 28, 1959 న సురేస్నెస్‌లో మరణించాడు. అతనిని లెస్ ఇన్వాలిడెస్‌ పురస్కారంతో సత్కరించారు; అతని అవశేషాలు డిజోన్‌లో ఖననం చేయబడ్డాయి.
ఎడ్మండ్ డెబ్యూమార్చే ఫ్రెంచ్ తపాలా ఉద్యోగి. అతను రెండవ ప్రపంచ యుద్ధంలో ఫ్రెంచ్ ప్రతిఘటన ఉద్యమంలో చేరాడు. 1960 లో హీరోస్ ఆఫ్ ది రెసిస్టెన్స్ సిరీస్‌ పేరుతో తపాలా బిళ్ళపై అతని చిత్రాన్ని ముద్రించి గౌరవించారు. ఇది అతని మరణానంతరం అందుకున్నాడు.
పి.వి.పతి ఖాతాలోనికి అనేక రికార్డులు చేరతాయి. విదేశాలలో డాక్యుమెంటరీ చిత్రాన్ని నిర్మించిన తొలి తెలుగు వ్యక్తి ఇతడు. తొలి భారతీయుడు కూడా ఇతడే. కామెడీ ఇన్ ప్యారిస్ అనే 1000 అడుగుల డాక్యుమెంటరీ చిత్రానికి ఈ ఘనత లభించింది. ఇతడు తీసిన అన్ని డాక్యుమెంటరీ సినిమాలకు ఇతడే కథ, స్క్రిప్టులను సమకూర్చుకుంటాడు. యమునా నదీతీరం, కుర్వాండ్ రోడ్, బికనీర్ స్వర్ణోత్సవాలు మొదలైన అనేక డాక్యుమెంటరీ చిత్రాలు ఇతని ప్రతిభకు తార్కాణాలు. తన చిత్రాలకే కాక బొంబాయిలోని ఒక డాక్యుమెంటరీ యూనిట్‌కు భారతీయ నృత్యాలు, పానపిశాచి అనే చిత్రాలకు స్క్రిప్టును అందించాడు. గూడవల్లి రామబ్రహ్మం రూపొందించిన రైతుబిడ్డ చిత్రంలోని కొన్ని ప్రకృతి దృశ్యాలనూ, సూర్యకుమారి పాల్గొన్న ఘట్టాలనూ ఇతడు రంగుల్లో చిత్రించాడు.డూఫే కలర్‌లో ఆ దృశ్యాలను తీశాడు. ఆ విధంగా తెలుగులో రంగుల్లో సినిమాను తొలిసారిగా చిత్రీకరించిన ఘనత కూడా పి.వి.పతికే దక్కుతుంది.
ఇతడు మద్రాసులో 1906, జూన్ నెలలో 1వ తేదీన ఒక సంపన్న తెలుగు కుటుంబంలో జన్మించాడు. తండ్రి కృష్ణశర్మ గ్రామఫోన్ కంపెనీలో పనిచేసేవాడు. తల్లి సుబ్బాయమ్మ చిత్రకళా నిపుణురాలు. ఆమె అనేక లలితకళ ప్రదర్శనలు ఏర్పాటు చేసి తనయుని కూడా ఆయా ప్రదర్శనలకు వెంట తీసుకుని పోయేది. ఆమె చిత్ర ప్రదర్శనం పి.వి.పతి లేత మనసులో లలితకళా బీజాలు నాటింది. ఆమె తన కుమారునికి కాళిదాసు శాకుంతలం మొదలయిన నాటకాలను చిత్రాలుగా మలచి బోధించేది. చిన్నతనం నుండి ఇతడు పెరిగిన వాతావరణం ఇతడిని కళారాధకుడిగా మార్చివేసింది. లలిత కళలను ధ్యానం చేస్తూ ఇతడు స్కూలు ఫైనలు గట్టెక్కాడు. ఇంటర్మీడియట్ కొరకు పచ్చయప్ప కళాశాలలో చేరాడు. కాని ఇతనికి మామూలు చదువు మీద విరక్తి పరాకాష్ఠకు చేరి ఒక ఏడాది మాత్రం ఆ కళాశాలలో చదువగలిగాడు. ఇతని తండ్రి ఇతని అభిరుచిని కనిపెట్టి వెంటనే చలన చిత్ర కళలో శిక్షణ పొందడానికి బొంబాయికి పంపాడు.
1929, జూలైలో బొంబాయికి వెళ్లిన ఇతడు తిన్నగా పారిస్ చేరుకుని అక్కడ స్కూల్ ఆఫ్ సినిమాటోగ్రఫీలో చేరాడు. అక్కడ సినిమాటోగ్రఫీలో పట్టా పుచ్చుకున్నాడు. అనంతరం లేబరేటరీ టెక్నిక్, ఫిలిమ్‌ ప్రాసెసింగ్, ప్రింటింగ్, ఎడిటింగ్ విభాగాలలో శిక్షణ పూర్తి చేశాడు. వెస్టరన్ ఎలెక్ట్రిక్ రికార్డింగ్ సిస్టమ్‌లో ఒక సంవత్సరం శిక్షణ పొందాడు. ఈ శిక్షణా సమయంలో తరచూ డాక్యుమెంటరీ చిత్రాలు, విద్యాప్రబోధక చిత్రాలు ప్రదర్శింపబడుతూ ఉండేవి. వాటి ప్రభావం ఇతని భావనాసరణిపై బాగా ప్రసరించింది. వాస్తవిక జగత్తును సెల్యులాయిడ్‌లో శాశ్వతరూపమిచ్చినట్టయితే ఇప్పటి వారికి అది విజ్ఞానదాయకం, భావితరాలవారికి అది చారిత్రక ఆధారం కాగలదని క్రమంగా విశ్వసించాడు. సర్బోన్ యూనివర్సిటీనుండి డాక్టర్ ఆఫ్ లెటర్స్ పట్టాను పొందాడు.
సినిమా రంగంలోనే కాక సాహితీ రంగంలో కూడా ఇతనిది అందె వేసిన చెయ్యి. పత్రికా రచనలో ముఖ్యంగా పిక్టోరియల్ జర్నలిజంలో ఇతడు ప్రతిభావంతుడు. పిక్చర్స్ అండ్ పెన్‌ పిక్చర్స్ ఆఫ్ ఇండియా అనే ఆంగ్ల ఉద్గ్రంథాన్ని రచించాడు. ఈ గ్రంథం తమిళంలోనికి అనువదించబడింది. ఆంధ్రుల సమగ్ర చరిత్రను కూడా వర్ణచిత్రాలతో ఒక గ్రంథ రూపంలో తీసుకువచ్చాడు. భారతదేశంలోని ప్రముఖ పత్రికలే కాక లండన్ టైమ్స్ వంటి పత్రికలలోను, అనేక ఫ్రెంచి పత్రికలలోను ఇతడు వ్రాసిన వ్యాసాలు ప్రచురితమయ్యాయి. ఇతడు వ్రాసిన చిత్రపటాధార చరిత్రలు బొంబాయి, ఢిల్లీ, కలకత్తా, మద్రాసు, అలహాబాదు నగరాలనుండి వెలువడే ప్రముఖ పత్రికలలో ప్రచురింపబడ్డాయి.
పి.వి.పతి దేశానికే కాక సమస్త ప్రపంచానికి అందించిన అమూల్యమైన కానుక “గాంధీజీ జీవితచరిత్ర”. ఇతడు 1937 నుండి మహాత్మా గాంధీకి సన్నిహిత సహచరుడైనాడు. గాంధీ పూర్వ జీవితానికి సంబంధించిన అనేక విషయాలను, వస్తు విశేషాలను సేకరిస్తూ వచ్చాడు. బాపూజీ నడిపిన మహోద్యమాలనే కాకుండా, ఆయన పాల్గొన్న ప్రతికార్యక్రమాన్నీ ఫిల్ము తీయడం ప్రారంభించాడు. ఈ విధంగా ఐదేండ్లు నిర్విరామంగా పరిశ్రమించి సేకరించిన భాగాలను పొందికగా 12 రీళ్లలో కూర్చి మహాత్మాగాంధీ అనే డాక్యుమెంటరీ చిత్రాన్ని తెలుగు, తమిళ భాషలలో విడుదల చేశాడు. రెండింటికీ ఇతడే దర్శకుడు. 1948లో ఈ చిత్రాన్ని హిందీలో కూడా విడుదల చేశాడు.
1938లో ఇతడు భారతదేశపు మొట్టమొదటి టాకీ వార్తా చిత్రాన్ని నిర్మించాడు. “హరిపుర కాంగ్రెస్” అనే చిత్రానికి ఈ ఘనత లభించింది. 52 ఎడ్ల జతల రథంపై రాష్ట్రపతి ఊరేగింపు దృశ్యాన్ని, లక్షలాది ప్రేక్షకులు పాల్గొన్న మహాసభ దృశ్యాలను టాప్ షాట్స్, లాంగ్ షాట్స్‌లలో మనోజ్ఞంగా చిత్రించాడు. అంతటి సమూహంలోను ఇతడి కెమెరా సుభాష్ చంద్రబోస్ను క్లోజప్‌లో క్యాచ్ చేసింది. మహాసభలో సుభాష్ చంద్రబోస్, మహాత్మా గాంధి ఉపన్యాసాలను రికార్డు చేశాడు. ఈ చిత్రం విడుదల అనంతరం తెరపై నాయకులు ప్రసంగించడం మొదటిసారిగా విన్న ప్రజానీకం ఆనందానికి అవధులు లేకపోయింది.
1936లో భారతీయ చలనచిత్ర చరిత్రలో నూతనశకానికి ఇతడు నాందీవాచకం పలికాడు.ఇతడు ఆ సంవత్సరం “ది ఇండియన్ కాటన్” అనే చిత్రాన్ని నిర్మించాడు. పత్తివిత్తు నాటింది మొదలు బట్టలబేళ్లు బిగించేవరకుగల వందలాది ఘట్టాలను అక్కడక్కడ గ్రాఫులతో, పటాలతో మరింత ఆకర్షణీయం చేస్తూ పొందికగా 1,000 అడుగులతో ఈ చిత్రాన్ని పూర్తిచేశాడు. ఫ్రాన్సుకు రైలు మార్గాలు, బ్రిటన్‌కు మత్స్య పరిశ్రమ, అమెరికాకు విజ్ఞాన పరిశోధన, సోవియట్ రష్యాకు అక్టోబర్ విప్లవం తొలి డాక్యుమెంటరీలయితే భారతదేశానికి ప్రత్తిపంట మొట్టమొదటి విద్యాప్రభోదక చిత్రం అయ్యింది.
1935లో హోరెన్ ఆస్టన్ అనే ఫ్రెంచి దర్శకుడు సహారా ఎడారిపై గొప్ప డాక్యుమెంటరీ చిత్రం నిర్మించ సంకల్పించి పి.వి.పతిని అసిస్టెంటు కెమెరామాన్‌గా నియమించుకున్నాడు. ఇద్దరూ ఉత్తర ఆఫ్రికాలోని అల్జీరియాకు పయనమయ్యారు. సహారా ఎడారిలో ఎండలను, సుడిగాడ్పులను, ధూళి దుమారాన్ని లెక్కచేయక ఉభయులూ ప్రకృతి శోభను సెల్యులాయిడ్‌లో బంధించారు. ఒక సంసారానికి సరిపోయే సరంజామాతో గాడిదలపై అప్పుడు చేసిన విహారం ఇతని జీవితంలో మరపురానిదయ్యింది. ఈ చిత్ర నిర్మాణ సమయంలోనే తన జీవితాన్ని డాక్యుమెంటరీ చిత్రాలకు అంకితం చేయాలని నిర్ణయం తీసుకున్నాడు.
పి.వి.పతి గా ప్రసిద్దుడైన పిట్టమండలం వెంకటాచలపతి భారతదేశపు తొలి డాక్యుమెంటరీ చిత్ర నిర్మాత.సీతాపతి తండ్రి గారి కాలంలో నెల్లూరు నుండి మద్రాసుకు వెళ్లారు. ఆయన తాతగారు నెల్లూరు లో ఒక ఫాటోస్టూడియో నిర్వహించారని నెల్లూరులో సుప్రసిద్ధ స్థానిక చరిత్ర కారులు, బహుగ్రంథకర్త నేలనూతల శ్రీ కృష్ణమూర్తి గారు తెలియజేశారు.
అమెరికాలోని యూనివర్సల్ న్యూస్ కార్పొరేషన్ వారు ఇతడిని క్వెట్టా భూకంప దృశ్యాలను ఫిల్ముగా తీయవలసిందిగా ఇతడిని కోరారు. ఇతడు క్వెట్టాకు విమానంలో వెళ్ళి ఆ దృశ్యాలను చిత్రించాడు. యూనివర్సల్ న్యూస్‌లో భాగంగా ప్రపంచమంతా ఆ దృశ్యాలు ప్రదర్శించబడ్డాయి. ఇతడి కెమరాయే దేశవిదేశాలకు క్వెట్టా ఆర్తనాదం వినిపింప చేసింది.
ఇతడు 1934లో తన సహవిద్యార్థిని ఫేనీ అలాంచిని ప్రేమ వివాహం చేసుకున్నాడు. వీరికి మార్క్, ఫ్రాంకోయిస్ అనే ఇద్దరు కుమారులు కలిగారు.
సి.వి.సుబ్బన్న శతావధాని కళాపీఠానికి అధ్యక్షుడిగా, హైదరాబాద్ ఆర్కియలాజికల్ సొసైటీకి ప్రధాన కార్యదర్శిగా పనిచేశాడు. అనేక గ్రంథాలకు పీఠికలు, ముందుమాటలు వ్రాశాడు. అనేక పత్రికలలో గ్రంథసమీక్షలు చేశాడు. రేడియో, దూరదర్శన్‌లలో సాహిత్య ప్రసంగాలు చేశాడు. తిరుమల బ్రహ్మోత్సవాలలో దూరదర్శన్ నుండి ప్రత్యక్ష వ్యాఖ్యానం చేశాడు. భువన విజయం, త్రైలోక్యవిజయం, ఇంద్రసభ వంటి సాహిత్యరూపకాలలో శ్రీకృష్ణదేవరాయలు, వీరభద్రారెడ్డి, ఇంద్రుడు వంటి పాత్రలను ధరించాడు. నండూరి రామకృష్ణమాచార్య రచించిన , తాటి జగన్నాథం రచించిన సుమిత్రశతకము, ఆశావాది ప్రకాశరావు వ్రాసిన దీవనసేసలు అనే గ్రంథాలకు కృతిభర్తగా వ్యవహరించాడు. అనేక కవిసమ్మేళనాలలో పాల్గొని తన కవితలను వినిపించాడు.
రాపాక ఏకాంబరాచార్యులు తూర్పుగోదావరిజిల్లా, కాజులూరు మండలం, పల్లిపాలెం గ్రామంలో 1940, సెప్టెంబరు 9వ తేదీన విశ్వబ్రాహ్మణ కుటుంబంలో గున్నమ్మ, రామస్వామి దంపతులకు జన్మించాడు. ఇతడు ప్రాథమిక విద్య పల్లిపాలెంలో అభ్యసించి కోలంక గ్రామంలోని దంతులూరి వెంకటరాయపరాజు హైస్కూలులో చేరాడు. 1956లో ఎస్.ఎస్.ఎల్.సి పరీక్ష ఉత్తీర్ణుడయ్యాడు. తరువాత పశ్చిమగోదావరిజిల్లా, నరసాపురంలో ఇంటర్మీడియెట్ నర్సాపూర్ కాలేజీ లో చదివి అదే కాలేజీలో 1958-60 మధ్య బి.ఎ.చదివాడు. వాల్తేరులోని ఆంధ్ర విశ్వవిద్యాలయంలో 1960-62 సంవత్సరాల మధ్య పురావస్తు శాస్రం, చరిత్ర, రాజనీతి ప్రధాన అంశాలుగా స్వీకరించి ఎం.ఏ. పట్టా యూనివర్సిటీ ఫస్ట్‌గా ఉత్తీర్ణుడయ్యాడు.
ఇతడు చదువు ముగించిన తరువాత 1962లో విజయవాడలోని ఎస్.ఆర్.ఆర్. అండ్ సి.వి.ఆర్. గవర్నమెంట్ కళాశాలలో చారిత్రోపన్యాసకుడిగా చేరి ఒక సంవత్సరం పనిచేశాడు. తరువాత కాకినాడలోని పిఠాపురం రాజా ప్రభుత్వకళాశాలలో 1963-74 మధ్య, కర్నూలు సిల్వర్ జూబ్లీ ప్రభుత్వ కళాశాలలో 1974-76ల మధ్య, రాజమండ్రి ప్రభుత్వకళాశాలలో 1977 జూలై వరకు పనిచేశాడు. తరువాత రాష్ట్ర పబ్లిక్ సర్వీస్ కమిషన్ వారి గ్రూప్ 1 పరీక్షలు పాసై సహకారశాఖలో డిప్యుటీ రిజిస్ట్రార్‌గా నియమింపబడ్డాడు. 1979 నుండి భీమవరం, కొవ్వూరు, ఏలూరు, విజయవాడ, ఖమ్మం, నల్లగొండ, సంగారెడ్డి, హైదరాబాదులలో వివిధ హోదాలలో పనిచేసి 1998లో జాయింట్ రిజిస్ట్రారుగా పదవీ విరమణ గావించాడు.
ఇతడు ఆంధ్రపత్రిక, ఆంధ్రప్రభ, ఆంధ్రజ్యోతి, ఆంధ్రభూమి, వార్త, ఈనాడు, సూర్య, ఆంధ్రప్రదేశ్, మూసీ వంటి దిన, వార, మాస పత్రికలలోనూ, , , , , . మొదలైన ఆంగ్ల పత్రికలలోనూ సుమారు 400 వ్యాసాలు ప్రకటించాడు. వీటిలో సుప్రసిద్ధ అవధానులు, పత్రికా సంపాదకులు, సుప్రసిద్ధ చరిత్రకారులు మొదలైన వ్యాసాలు ధారావాహికంగా వెలువడ్డాయి.
ఇతడు చేసిన కృషిలో ఎన్నదగినది విశ్వబ్రాహ్మణ సర్వస్వము అనే గ్రంథం. సుమారు 800 పేజీలు ఉన్న ఈ బృహద్గ్రంథంలో విశ్వబ్రాహ్మణ కులానికి చెందిన 594 మంది ప్రముఖుల జీవిత విశేషాలను, వారు సాధించిన విజయాలను వివరించాడు. 16 శతాబ్దం నుండి నేటివరకు విశ్వబ్రాహ్మణులకు సంబంధించి ఎంతో విలువైన సమాచారం ఈ పుస్తకంలో లభిస్తుంది.
ఇతనికి 1963, ఫిబ్రవరి 27వ తేదీన రుక్మిణితో వివాహం జరిగింది. వీరికి రాపాక వెంకటరామగోపాల్, రాపాక రఘురాం, రాపాక సత్యనారాయణమూర్తి అనే కుమారులు రాపాక కనకమ్మ అనే కుమార్తె జన్మించారు. వీరిలో రఘురాం డిగ్రీ చదువుతూ మరణించగా మిగిలిన వారు ప్రస్తుతం ప్రభుత్వోద్యోగాలు చేస్తూ జీవితంలో స్థిరపడ్డారు.
ఇతడి మరొక కృషి అవధాన సర్వస్వము. త్వరలో ప్రచురంపబడే ఈ గ్రంథంలో అవధాన విద్యకు సంబంధించిన ప్రతి సమాచారము పొందు పరిచారు. సుమారు 200 మంది అష్టావధానులు, శతావధానులు, సహస్రావధానుల గురించిన జీవిత విశేషాలు, వారి వారి అవధాన విశేషాలు ఈ పుస్తకంలో ఉన్నాయి.
సినిమా పరిశ్రమ గురించి తాను చెప్పదలచుకున్నది చెబుతానని రామ్‌గోపాల్‌వర్మ చేసిన ప్రయత్నమే కథ-అప్పల్రాజు. దర్శకుడు అవ్వాలనుకుని హైదరాబాద్‌ వచ్చే వ్యక్తికి కనబడే కష్టాలు తీశానని అన్నాడు. కానీ ఇండస్ట్రీలోని హీరోల మధ్య ఆధిపత్య పోరులో అప్పల్రాజు వంటి దర్శకుడు ఎలా నలిగిపోయాడనే దానిపైనే ఎక్కువ కాన్‌సన్‌ట్రేషన్‌ చేశాడు వర్మ.
కథ, స్క్రీన్‌ప్లే, దర్శకత్వం, అప్పల్రాజు 2011 లో విడుదలైన తెలుగు సినిమా. ఈ చిత్రం ప్రముఖ దర్శకుడు రాం గోపాల్ వర్మ తెరకెక్కించారు. ఇందులో సునీల్ కథానాయకునిగా నటించారు
లైనక్స్ డిస్ట్రిబ్యూషన్స్ ఆపరేటింగ్ సిస్టమ్స్ , ఇవి లైనక్స్ కెర్నల్ మీద ఆధారపడి ఉంటాయి తరచుగా ప్యాకేజీ నిర్వహణ వ్యవస్థను కలిగి ఉంటాయి. ఉబుంటు , లుబాంటు , నోపిక్స్‌తో సహా వందలాది చిన్న పెద్ద లైనక్స్ పంపిణీలు అందుబాటులో ఉన్నాయి. ఫెడోరా , ఓపెన్ ఉబుంటు వంటి వాణిజ్యపరంగా మద్దతు ఉన్న పంపిణీలు డెబియన్, స్లాక్‌వేర్, జెంటో ఆర్క్ లైనక్స్ వంటి పూర్తిగా కమ్యూనిటీ నడిచే పంపిణీలు. చాలా డిస్ట్రిబ్యూషన్లు నిర్దిష్ట ఇన్స్ట్రక్షన్ సెట్ల కోసం ఉపయోగించడానికి ముందుగా కంపైల్ చేయడానికి సిద్ధంగా ఉన్నాయి, అయితే కొన్ని పంపిణీలు ఎక్కువగా సోర్స్ కోడ్ రూపంలో పంపిణీ చేయబడతాయి
కొత్త తరం లైనక్స్ పంపిణీలలో గ్రాఫికల్ యూజర్ ఇంటర్‌ఫేస్‌లు , వర్డ్ ప్రాసెసర్‌లు , బ్రౌజర్‌లు ఫైల్ మేనేజర్‌లతో సహా అనేక రోజువారీ సాఫ్ట్‌వేర్ ఉన్నాయి. చాలా లైనక్స్ పంపిణీలు గ్రాఫిక్స్ కోసం విండో సిస్టమ్‌ను ఉపయోగిస్తాయి . లైనక్స్ కెర్నల్ సంబంధిత అనువర్తనాలు ఉచిత సాఫ్ట్‌వేర్ అయినందున చాలా లైనక్స్ పంపిణీలు అందుబాటులో ఉన్నాయి . డెబియన్ గ్నూ / లైనక్స్ , ఉబుంటు ఫెడోరా ఈ రోజు అత్యంత ప్రాచుర్యం పొందిన లైనక్స్ పంపిణీలు. కొన్ని లైనక్స్ పంపిణీలను కంపెనీలు అభివృద్ధి చేస్తాయి కొన్ని యూజర్ కమ్యూనిటీలు అభివృద్ధి చేస్తాయి. అన్ని లైనక్స్ పంపిణీలు లైనక్స్ కెర్నల్‌ను ఉపయోగిస్తాయి, కానీ వాటి అనువర్తనాలు పరస్పరం పనిచేయకపోవచ్చు.
ప్రస్తుతం డిస్ట్రోవాచ్‌లో 15 వ స్థానంలో ఉన్న ఆర్చ్ లైనక్స్, స్వతంత్రంగా అభివృద్ధి చెందిన రోలింగ్ విడుదల. ఇది 2002 లో తిరిగి / లైసెన్సుల క్రింద విడుదలైనప్పటి నుండి ఇది స్థిరమైన అభివృద్ధిలో ఉంది. ఆధునిక వినియోగదారులను లక్ష్యంగా చేసుకుంటుంది. ఇన్స్టాలేషన్ సమయంలో ఇది ఉత్తమంగా చెప్పవచ్చు, ఇక్కడ దాని బేస్ ఇన్‌స్టాలేషన్ కాకుండా, వినియోగదారులు తమ స్వంత అవసరాలకు అనుగుణంగా దీన్ని మరింత అనుకూలీకరించవచ్చు, ఉదాహరణకు, ని ఇన్‌స్టాల్ చేయడం.అదనంగా, వినియోగదారులు స్వతంత్రంగా అభివృద్ధి చేసిన ప్యాకేజీ బిల్డ్ లను కంట్రిబ్యూట్ చేయడానికి అనుమతిస్తుంది.
లినక్స్ పంపకం లేదా లినక్స్ పంపిణీ అనేది లినక్స్ కెర్నలుతో నిర్మించబడిన, అనేక సాఫ్టువేర్లతో కూడిన ఒక నిర్వాహక వ్యవస్థ. లినక్స్ వాడుకరులు వేల సంఖ్యలో అందుబాటులో ఉన్నటువంటి లినక్స్ పంపకాలలో వారికి నచ్చిన పంపకాన్ని దింపుకుంటారు. ఎంబెడెడ్ పరికరాలు, వ్యక్తిగత కంప్యూటర్లు, సూపర్ కంప్యూటర్ల వంటి వాటి కోసం అనేక రకాలు అందుబాటులో ఉన్నాయి.
సబయాన్ లైనక్స్ అనేది స్థిరమైన జెంటూ-ఆధారిత డిస్ట్రో, ఇది పని చేసే వివిధ రకాల ప్రీబిల్ట్ అనువర్తనాలవలన ప్రారంభకులకు సులభంగా ఉంటుంది కాన్ఫిగరేషన్ సాధనాలతో సహా జెంటూలో లభించే అన్ని ప్రధాన భాగాలు సబయాన్‌లో దోషపూరితంగా పనిచేస్తాయి. ఇది అందంగా ఆకట్టుకునే ని అందిస్తుంది, హార్డ్‌వేర్ డిటెక్షన్‌లో భాగాపని చేస్తుంది ,ఒకసారి ఇన్‌స్టాల్ చేయబడితే ప్రతిదీ ఊహించిన విధంగా పనిచేస్తుంది.
జెన్ టూ అనేది మరో రోలింగ్ విడుదల, ఇది కెర్నెల్ కు డౌన్ శక్తివంతమైన కస్టమైజ్ చేయగల మరో రోలింగ్ విడుదల. ఇతర వలె కాకుండా, ఇది మెరుగైన వినియోగదారు అనుభవం కోసం ముందుగా కాన్ఫిగర్ చేసిన సాఫ్ట్వేర్ ఉపకరణాలు లేకుండా ఉంది.దీనివలన ప్రారంభకులకు చాలా సంక్లిష్టంగా ఉంటుంది.
మంజారో అనేది ఆర్చ్ లినక్స్ డెరివంత్, ఇది దాని స్థిరత్వం ఉపయోగానికి సులభతరంమైనది ఇది ప్రారంభకులను లక్ష్యంగా రూపోందించబడినది తాజా వెర్షన్, మంజారో 20.0.3 3 డెస్క్ టాప్ అంటే ప్లాస్మా, , తో ప్లాస్మా దాని సొగసు బహుముఖత్వం కారణంగా చాలా మంది వినియోగదారులు ఇష్టపడతారు.
గతంలో ఎవాల్వ్ గా పిలిచే, సోలస్ అనేది ఇల్లు ఆఫీసు కంప్యూటింగ్ కోసం రూపొందించబడిన ఒక స్వతంత్రంగా అభివృద్ధి చేయబడిన రోలింగ్ విడుదల. ఇది ఫైర్ ఫాక్స్ బ్రౌజర్, థండర్ బర్డ్ గ్నోమ్ వంటి మల్టీమీడియా అప్లికేషన్ లను రోజువారీగా ఉపయోగించడానికి అప్లికేషన్ లను షిప్పింగ్ చేస్తుంది.
టంబుల్ వీడ్ అనేది అత్యంత తాజా సాఫ్ట్ వేర్ అప్ డేట్ లతో షిప్పింగ్ చేసే డెవలప్ మెంట్ డిస్ట్రిబ్యూషన్ ప్రాజెక్ట్ కు కంట్రిబ్యూషన్ లు చేయాలని కోరుకునే డెవలపర్ లు యూజర్ ల కొరకు అత్యంత సిఫారసు చేయబడింది.
ప్రాజెక్ట్ 2 పంపిణీలను అందిస్తుంది: లీప్ అండ్ టంబుల్ వీడ్. టంబుల్ వీడ్ అనేది దాని ప్రతిరూపం లీప్ కాకుండా రోలింగ్ విడుదల, ఇది రెగ్యులర్ రిలీజ్ లేదా పాయింట్ డిస్ట్రిబ్యూషన్.
తెలంగాణ రాష్ట్రంలో 2015 గోదావరి పుష్కరాలను 2015 జూలై 14 నుండి 2015 జూలై 25 వరకు నిర్వహించారు. నూతనంగా యేర్పడిన రాష్ట్రం అయినందున ఈ పుష్కరాలను అత్యంత ప్రతిష్ఠాత్మకంగా నిర్వహించాలని ప్రభుత్వం నిర్ణయించింది. ఈ నేపథ్యంలో వరంగల్‌ జిల్లాలో మేడారం జాతర తరహాలో సకల ఏర్పాట్లు చేసేందుకు అధికారులు సన్నాహాలు చేస్తున్నారు. జిల్లాలోని గోదావరి పుష్కరాలకు నల్లగొండ, మహబూబ్‌నగర్‌, రంగారెడ్డి, నిజామాబాద్‌, మెదక్‌ జిల్లాలలో నిర్వహించాలని ప్రభుత్వం నిర్ణయించింది. ఈ జిల్లాలతో పాటు ఛత్తీస్‌గఢ్‌, ఒడిశా రాష్ట్రాల నుంచి భక్తులు భారీగా తరలివచ్చే అవకాశాలున్నాయి. భక్తులకు ఎలాంటి ఇబ్బందులు తలెత్తకుండా చూసేందుకు అన్ని శాఖల అధికారులతో ప్రత్యేక కమిటీని ఏర్పాటు చేశారు. రాష్ట్ర విభజన తర్వాత తెలంగాణలో తొలిసారిగా వస్తున్న గోదావరి పుష్కరాలను 500 కోట్ల రూపాయలతో వైభవంగా, కుంభమేళాను తలపించే విధంగా నిర్వహించాలని మంత్రివర్గ ఉపసంఘం నిర్ణయించింది. మొత్తం ఐదు జిల్లాల పరిధిలోని 27 స్నానాల ఘాట్లను 80 కి పెంచాలని మంత్రివర్గ ఉపసంఘం ప్రకటిచింది. గోదావరి పుష్కరాలకు సుమారు మూడు కోట్లమంది దాకా భక్తులు వస్తారని ప్రభుత్వం అంచనా వేస్తోంది.
2015 సంవత్సరంలో గోదావరి పుష్కరాలను ఆంధ్రప్రదేశ్, తెలంగాణ రాష్ట్ర ప్రభుత్వాలు ఘనంగా ఏర్పాట్లు చేసి జరిపించాయి. ఈ పుష్కరాలు గోదావరి నది తీరాన వివిధ ప్రాంతాలలో జరిగాయి. తెలంగాణ ప్రభుత్వం ఈ పుష్కరాల నిర్వాహణకు 2014-15 బడ్జెటులో 100 కోట్ల రూపాయలు కేటాయించింది. గోదావరినది మహారాష్ట్ర నాసిక్లో పుట్టి సుమారు 1665 మైళ్ళకు పైబడి ప్రవహించి చివరకు తూర్పున బంగాళాఖాతంలో సాగర సంగమమవుతుంది. ఈ నది గో కళేబరమును ఆవరించి ప్రవహించినది కావున "గోదావరి" అని పేరు వచ్చింది. బృహస్పతి ప్రతిరాశిలోను ప్రవేశించు ఒక్కో సంవత్సర సమయాన్ని ఒక్కొక్క నదికి ఇలా పుష్కర సమయాన్ని బ్రహ్మ నిర్దేశిస్తాడు. బృహస్పతి ప్రవేశించిన రాశి కర్కాటక రాశి.
2003లో 12 రోజుల పాటు జరిగిన గోదావరి పుష్కరాల్లో సుమారు 10 లక్షల మంది భక్తులు పుణ్యస్నానాలు చేసినట్లు అధికారుల అంచనా. అప్పటి ప్రభుత్వం అరకొర సౌకర్యాలతోనే పుష్కరాలు నిర్వహించాయని టీఆర్‌ఎస్‌ ప్రభుత్వం ఆరోపించింది. తాము గోదావరి పుష్కరాలను ప్రతిష్ఠాత్మకంగా నిర్వహిస్తామని చెప్పడమే గాకుండా బడ్జెట్‌లో నిధులు కూడా కేటాయించారు. భక్తులకు ఎలాంటి ఇబ్బందులు కలగకుండా జూన్‌లోగా పనులను పూర్తి చేస్తామని అధికారులంటున్నారు. జూలైలో గోదావరి పుష్కరాలు వస్తున్న నేపథ్యంలో గోదావరి వరద ఉధృతంగా ఉన్నా భక్తులకు ఎలాంటి అసౌకర్యం కలగకుండా స్నాన ఘట్టాలపై బ్యాటరీ ఆఫ్ ట్యాప్స్ నిర్మిస్తున్నారు.
ఆంధ్రప్రదేశ్ రాష్ట్రంలో 2015 గోదావరి పుష్కరాలను 2015 జూలై 14 నుండి 2015 జూలై 25 వరకు నిర్వహించాలని ప్రభుత్వం నిర్ణయించింది. ఈ పుష్కరాల లోగోను ఆంధ్ర ప్రదేశ్ ముఖ్యమంత్రి నారా చంద్రబాబునాయుడు గారు విడుదల చేసారు. ఈ పుష్కరాల కోసం భక్తకోటి వేయికళ్లతో నిరీక్షించింది. ఈ వేడుకల్లో భక్తులకు ఆనందం కలిగేలా. పుష్కర ఏర్పాట్లకు ప్రణాళికలు సిద్ధమౌతున్నాయి. రాజమహేంద్రవరానికి తరలివచ్చే యాత్రికులకు ఈ ప్రాంత చారిత్రక, సాంస్కృతిక వైభవాన్ని చాటిచెప్పేలా. రంగస్థల, సినీ ప్రముఖుల, ఆధ్యాత్మిక ఉపాసకులతో ఏర్పాట్లు చేస్తున్నారు. ఈ పుష్కరాల కొరకు 100 కోట్లు ధనాన్ని ప్రభుత్వం విడుదలచేసింది.
హిందుస్తానీ, కర్ణాటక సంగీత మహానుభావులను గోదావరి తీరానికి పరిచయం చేయాలని నిర్ణయించారు. పుష్కరాలకు ఉత్తరాది నుంచి వచ్చే భక్తులను సంగీత కచేరీలు అలరిస్తాయని అంటున్నారు. వీరితో పాటు స్థానిక కళాకారులను ప్రోత్సహించాలని, వారికి ఆర్థికంగా చేయూత నివ్వాలని భావిస్తున్నారు. కోలాటం, గంగిరెద్దులు, చెడితాలింఖానా, ఇంద్రజాలం, హిప్నాటిజం, కూచిపూడి, నృత్యకళారూపం, ఆదివాసీల రేలపాటలు, కొమ్ము నృత్యాలు, విశాఖ మన్యం థింసా నృత్యం, ఉత్తరాంధ్ర తప్పెటగుళ్ళు వంటి కళారూపాలకు పుష్కరాలలో చోటు కల్పించాలని నిర్ణయించారు.
శ్రీ సిద్ధి వినాయక స్వామి దేవాలయం - ఇతిహాసం ప్రకారం రెండు కథలు ఉన్నాయి. మొదటి కథ ప్రకారం దక్ష ప్రజాపతి దక్ష యజ్ఞాన్ని ప్రారంభించడానికి ముందు ఇక్కడ పూజలు జరిపాడని చెబుతారు. స్వయంభువ వినాయకక్షేత్రాలలో ఇది మొదటిదని విశ్వసించబడుతుంది. ఇది కృతయుగానికి చెందినదిగా భావిస్తున్నారు. మరొక కథనం అనుసరించి వ్యాసమహర్షి దక్షిణ భారత దేశ యాత్ర ప్రారంభసమయంలో ఇక్కడ పార్వతి తనయుడైన వినాయకుని ప్రతిష్ఠించాడని ఈ వినాయకుడే భక్తుల కోరికలు తీర్చే సిద్ధి వినాయకుడు అయ్యాడని చెబుతారు.
మే 22నుంచి 28వరకు రాజమండ్రి ఆనం కళాకేంద్రంలో నంది నాటకోత్సవాలను నిర్వహించాలని నిర్ణయించారు. ఈ సారి కూడా సినీ దర్శకుల సారథ్యంలో థీమ్‌సాంగ్‌ రూపొందిచనున్నారు. సంగీత విభావరిలకు సంబంధించి యువ గాయకులకు అవకాశం ఇవ్వనున్నారు. ఈ పుష్కరాలల్లో బుల్లితెర కళాకారుల సహకారాన్ని తీసుకోవాలని ఫ్లాన్ చేస్తున్నారు. మరోవైపు స్టేజ్‌ షోలు, రియాలిటీ షోలలో సెలబ్రెటీలుగా తమకంటూ గుర్తింపును తెచ్చుకున్న వారితో వినోద కార్యక్రమాలు ఏర్పాటు చేయాలని యోచిస్తున్నారు.
నరసాపురం కొండాలమ్మ ఘాట్, వలందర ఘాట్, కపిలేశ్వర ఘాట్‌లు ఉన్నాయి. కపిల మళ్లేశ్వర స్వామి, కొండాలమ్మ ఆలయాలు గోదావరి ఒడ్డున కాలవు
పన్నెండేళ్ళ కోసారి వచ్చే గోదావరి పుష్కరాలు. ఇవి భారతీయుల మధ్య అనుబంధానికి ప్రతీకగా నిలుస్తాయి. దేశం నలుమూలల నుంచి తూర్పుతీరం రాజమండ్రి నగరానికి పుణ్యస్నానాల కోసం తరలివచ్చే భక్తులకు సకలసౌకర్యాలు కల్పించనున్నారు. అలాగే భక్తిభావాన్ని చూపేలా సాంస్కృతిక కార్యక్రమాలు నిర్వహించాలని ప్రభుత్వం ప్రణాళికను రూపొందించింది.
శ్రీ బాల బాలాజీ దేవస్థానం - ప్రధాన దేవస్థానమునకు కొంచెం దూరములో పురాతన దేవాలయము ఉంది. అప్పన ముని తపస్సు చేసినదిక్కడేనని అంటారు. ఇక్కడ కళ్యాణ కట్ట ఉంది. గోదావరిలో స్నానం చేసి పాత దేవస్థానములో దేవుని దర్శించిన పిదప కళ్యాణకట్టలో తలనీలాలు అర్పించి మళ్ళీ గోదావరిలో స్నానం చేసి అప్పుడు ప్రధాన దేవాలయానికి వెళ్ళి బాలాజీ దర్శనము చేసుకొనుట పరిపాటి.
శ్రీ లక్ష్మీ నరసింహ స్వామి ఆలయం - 120 మీటర్ల ఎత్తులో ఉన్న ఈ దేవాలయం చేరుకొవడానికి 615 మెట్లు ఉన్నాయి. ఈ మెట్లు చాలా ఆశ్చర్యంగా కొండకు చేర్చడంవల్ల ఈ గ్రామానికి కోరుకొండ అని పేరు వచ్చింది అంటారు. మరొక కథనం కొండపై కోరుకొన్న కోరికలు తీరుతాయని నమ్మకంతో కోరుకొండగా పిలుస్తారు. ఆలయం యొక్క శిల్పకళా సౌందర్యం చాలా అద్భుతంగా ఉంటుంది.
పుష్కరాలు గోదావరి నదీ తీరం పొడవునా జరుగుతాఅయి. ముఖ్యమైన ప్రదేశాల్లో భద్రాచలము, రాజమహేంద్రవరం, నరసాపురం మొదలైనవి ఉన్నాయి. ఆది పుష్కరాలు 2015 జూలై 14 న మొదలై 2015 జూలై 25 వరకు 12 రోజుల పాటు జరుగుతాయి. ఈ పుష్కర సమయములో దాన ధర్మములు, పితృకార్యక్రమములు చేయవలయును. పుష్కర సమయములో చేయవలసిన దానములు:
వీటితో పాటు ఆధ్యాత్మిక వేత్తల, ఉపాసకుల ప్రవచనాలను భక్త కోటికి ముక్తిమార్గం చూపేలా, అలౌకిక ఆనందాన్ని కల్గించే వేదికలకు రూపకల్పన చేస్తున్నారు. మొత్తంగా చారిత్రక నగర వైభవాన్ని తెలుగువారి ఖ్యాతిని యావత్ భారతావనికే ఘనంగా చాటిచెప్పేలా గోదావరి పుష్కరాల మహత్తర ఘట్టం ఇందుకు వేదికగా నిలవనుంది.
ఇందుకోసం ఆయా రంగాలలో నిష్ణాతులు, ప్రముఖులతో అధికారులు, ప్రజాప్రతినిధులు సంప్రదింపులు జరుపుతున్నారు. గత పుష్కరాల అనుభవాలను దృష్టిలో ఉంచుకుని స్థానిక, రాష్ట్ర, జాతీయ స్థాయి కళాకారుల, సినీప్రముఖులు, ఆధ్యాత్మిక వేత్తల సహకారాన్ని, భాగస్వామ్యాన్ని కోరుతున్నారు.